Det er fristende blot at vælge det billigste skødetilbud ved at sammenligne priser. Men det er desværre ikke så overskueligt, om det billigste skøde også er tilstrækkeligt fyldestgørende. Det er derfor vigtigt at sikre, at et skøde ikke blot lever op til minimumskravene der skal opfyldes, for at det kan tinglyses. Et billigt skøde skal i teorien blot indeholde oplysninger om ejendommens adresse/matr. nr., købers- og sælgers navn, overtagelsesdag samt købesum.